Hanifa Orziqulova. Hanifa Orziqulova (1927-yil, Shahrisabz tumani, Qashqadaryo viloyati — ?) — paxtakor, Sotsialistik Mehnat Qahramoni (1965), KPSS aʼzosi (1959). Tarjimayi holi. Hanifa Orziqulova 1927-yil Shahrisabz tumanida tavallud topgan. Orziqulova Surxondaryo viloyati Sariosiyo tumanidagi „Kommunizm“ kolxozida zveno boshligʻi (1954—1956), Denov tumanidagi tashkil etilgan bogʻcha-yasli mudirlari tayyorlash maktabi tinglovchisi (1957), kolxoz bogʻcha-yaslisida mudir (1958—1959). 1959-yildan esa brigada boshligʻi boʻlib ishlagan. Orziqulova boshchiligidagi brigadada 80 gektar maydonning har gektaridan 42,5 sentner (1965), 41,63 sentner (1971), 48,5 sentner (64 gektar, 1972) paxta yetishtirilgan. Oʻzbekiston KP 17—18-syezdlari delegati. 2 marta Lenin ordeni bilan taqdirlangan.